als_Latn dik_Latn sag_Latn
“Kalamajtë” e Argjentinës nuk respektojnë legjendën Batistuta
E paprecedentë ajo që ka ndodhur me legjendën e Argjentinës, Gabriel Omar Batistuta.
Vetë Batistuta ka treguar se gjatë një vizite që ai ka bërë te lojtarët e Argjentinës, gjysma e tyre nuk e kanë respektuar dhe as që e kanë përshëndetur.
Gjatë një interviste për Tyc Sports ai ka thënë: “Shkova të përshëndes skuadrën në dhomat e zhveshjes, por gjysma e tyre më ka injoruar. Ky është një ndryshim i madh, dhe unë nuk kam asnjë lidhje me këta fëmijë. Prisja që minimumi të më përshëndesnin, jo sepse jam Batistuta, por sepse kam luajtur me atë fanellë”,- ka thënë Batigol.
“Kjo kombëtare nuk është afër njerëzve. Në kohën time ne ishim njësh me publikun, me njerëzit e thjeshtë. Problemi i vërtetë është se mungon përulja e lojtarëve sot. Më parë ishte një punë, por edhe lojë. Tashmë është kthyer thjesht një punë, dhe lojtarët as që argëtohen e as të argëtojnë”,- vijoi legjenda e Romës dhe Fiorentinës.
Këto kanë qenë fjalët melankolike të “mbretit” Batistuta që gëzon një respekt të jashtëzakonshëm në Argjentinë dhe sidomos në Itali ku shkëlqeu për disa vite me radhë me Fiorentinën dhe më pas me Romën.
Ai është cilësuar si një nga sulmuesit më të mirë të të gjitha kohërave. /Blitz.al/
als_Latn als_Latn als_Latn als_Latn als_Latn als_Latn als_Latn